„ Hægðavandamálin tengjast yfirleitt hægðatregðu , allt upp í það að fólk er ekki að hafa hægðir nema einu sinni í viku . Af fenginni eign reynslu er maður ekki heilsuhraustur ef maður þjáist af hægðatregðu , “ segir Guðrún Bergmann í sínum nýjasta pistli á Smartlandi : Þegar við borðum fer fæðan í gegnum meltingarveginn þar sem hún brotnar niður svo líkaminn geti tekið upp næringu úr henni þegar hún kemur í smáþarmana . Úrgangurinn fer svo út í ristilinn , þar sem áfram er unnið úr honum . Hann þjappast saman á ferð sinni í gegnum ristilinn og skilast að lokum út sem hægðir . Hægðatregða er eitt stærsta heilsufarsvandamálið í dag – því ef við erum ekki að losa okkur við hægðir minnst einu sinni á dag , helst tvisvar eða þrisvar , erum við að safna S-K-Í-T innan í ristlinum . Þegar úrgangur liggur innan á ristilveggjunum lamar hann veggina , sem gerir það að verkum að ristillinn getur ekki ýtt úrganginum áfram að endaþarmi . Uppsafnaður úrgangur getur líka safnast saman á ákveðnum stöðum í ristlinum og myndað ristilpoka . Þeir eru í raun fullir af úrgangsefnum , sem ættu ekki að vera í líkamanum . Eitt helsta markmiðið með HREINT MATARÆÐI hreinsikúrnum er að hreinsa ristilinn og losa hann við uppsafnaðan úrgang . Um leið og ristill og þarmar hreinsast , breytist yfirleitt almenn líðan fólks . Samhliða hreinsun er svo unnið að enduruppbyggingu á örveruflóru í þörmum , en við það styrkist ónæmiskerfi líkamans . Ónæmiskerfið er nefnilega að stóru leyti í þörmunum . Ekki dugir þó bara að taka góðgerla til að byggja upp örveruflóruna , ef ekki er tekið til í þörmunum fyrst . Warren P. Phillips , bandarískur vísindamaður og sérfræðingur í hreinsunum ( detox ) , líkir óhreinum þörmum við stöðuvatn . „ Ef þú ert með stöðuvatn þar sem í er veikur og dauður fiskur , getur þú bætt við nýjum fiskum , en að lokum munu þeir líka verða veikir og deyja . Það er í raun það sem er að gerast hjá fólki sem er að taka góðgerla , en líður samt ekki vel . “ Hægðateppa og niðurgangur til skiptist er eitt af merkjum hægðatregðu . Þegar líkaminn losar sig ekki við úrgang reglulega myndast stílfur í ristlinum , sem síðan bresta sem niðurgangur . Það er ýmislegt hægt að gera til að breyta þessu , meðal annars taka inn Magnesíum Oxide til að auka hægðalosun og trefjar eins og Psyllium Husk eða Acacia til bæta losunina .